open-index/open-wikipedia-markdown huggingface dataset:
Valkoinen tiikeri (elokuva)

**Valkoinen tiikeri** (*The White Tiger*) on vuonna 2021 ensi-iltansa saanut yhdysvaltalais-intialainen rikosdraamaelokuva. Sen on ohjannut Ramin Bahrani ja pääosia näyttelevät Adarsh Gourav, Priyanka Chopra Jonas ja Rajkummar Rao. Elokuva perustuu Aravind Adigan romaaniin *[[Valkoinen tiikeri (kirja)|Valkoinen tiikeri]]*. Se kertoo köyhästä intialaisesta kylästä kotoisin olevasta Balramista, joka käyttää järkeään ja oveluuttaan paetakseen köyhyyttä.

## Näyttelijät

## Soundtrack

## Arviot
**[[Episodi (lehti)|Episodi]]*: 
**[[Helsingin Sanomat]]*: 
**[[V2.fi]]*: 

## Lähteet

## Aiheesta muualla
* 
*
Australian avoin tennisturnaus 2021 – sekanelinpeli

Barbora Krejčíková ja Nikola Mektić oli puolustava mestaripari, mutta molemmat pelasivat eri parin kanssa tänä vuonna.

Turnauksen voittivat Barbora Krejčíková ja Rajeev Ram. Se oli heidän toinen yhteinen sekapelimestaruutensa Australiassa.

## Sijoitetut pelaajat


#  Barbora Strýcová /  Nikola Mektić *(1. kierros)*
#  Nicole Melichar /  Robert Farah *(2. kierros, vetäytyi)*
#  Gabriela Dabrowski /  Mate Pavić *(puolivälierät)*
#  Chan Hao-ching /  Juan Sebastián Cabal *(1. kierros)*
#  Demi Schuurs /  Wesley Koolhof *(1. kierros)*
# ** [[Barbora Krejčíková]] /  [[Rajeev Ram]] (mestarit)**
#  Latisha Chan /  Ivan Dodig *(1. kierros)*
#  Luisa Stefani /  Bruno Soares *(2. kierros)*


## Kaavio

### Loppukierrokset

### Kaavion yläosa

### Kaavion alaosa

## Lähteet
* Main draw

### Viitteet
Costaricanmakapuu

**Costaricanmakapuu** (*Platymiscium parviflorum*) on hernekasvien (Fabaceae) heimoon ja makapuiden (*Platymiscium*) sukuun kuuluva kasvilaji. Costaricanmakapuuta kasvaa Keski-Amerikassa Costa Ricassa, Nicaraguassa, Hondurasissa, El Salvadorissa ja Guatemalassa. Laji luokitellaan maailmanlaajuisesti äärimmäisen uhanalaiseksi (CR) lajiksi.

Costaricanmakapuu on laakealatvuksinen puu, joka kasvaa yleensä noin 15 metriä korkeaksi. Luonnosta on kuitenkin havaittu myös 25 metriä korkeita yksilöitä. Costaricanmakapuu on hidaskasvuinen puulaji. Sen kukat ovat keltaiset tai oranssit ja kukinta kestää noin kolmisen kuukautta. Kukkien pölyttäjinä toimivat mehiläiset.

Costaricanmakapuuta hakataan laajalti siitä saatavan kauniin puutavaran vuoksi. Puuaines on lujaa ja sitä käytetään muun muassa talojen rakentamiseen sekä huonekalujen ja soittimien valmistukseen. Costaricanmakapuu kuuluu CITES-sopimuksen toiseen liitteeseen.

## Lähteet
AK-15

**AK-15** on venäläisen Kalašnikov-konsernin valmistama rynnäkkökivääri. Se julkistettiin vuonna 2016. AK-15 on suunnattu Spetsnazin ja Venäjän poliisin käyttöön. Suunnitellusti AK-15 tulisi korvaamaan AK-103 -rynnäkkökiväärin.

## Lähteet

## Aiheesta muualla
4163 Saaremaa

**4163 Saaremaa** on tähtitieteilijä Liisi Oterman vuonna 1941 löytämä asteroidi eli pikkuplaneetta. Se on nimetty Viron rannikolla sijaitsevan Saarenmaan mukaan (viroksi *Saaremaa*).

Kohde sijaitsee Auringosta suunnilleen 3,02&nbsp;kertaa niin kaukana kuin Maa, ja sen kierros Auringon ympäri kestää 5&nbsp;vuotta ja 3&nbsp;kuukautta.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin .

## Katso myös
* Luettelo Liisi Oterman löytämistä asteroideista

## Lähteet
Sékou Traoré (sotilas)

**Sékou Traoré** (1911 Brazzaville – 11. heinäkuuta 1981 Bamako) oli malilainen sotilas, joka toimi maan armeijan esikuntapäällikkönä.

Sékou Traoré syntyi sotilaan perheeseen. Hän liittyi vapaaehtoisena Ranskan siirtomaa-armeijaan vuonna 1930 ja osallistui toiseen maailmansotaan ja Indokiinan sotaan. Malin liittovaltion armeijan esikuntapäällikkö Abdoulaye Soumaré kutsui kapteeni Traorén Madagaskarista helmikuussa 1960 ja saman vuoden elokuussa hänet nimitettiin itsenäistymässä olleen Malin tasavallan armeijan esikuntapäälliköksi. Joulukuussa 1960 presidentti Modibo Keïta nimitti esikuntapäälliköksi Soumarén ja Tourésta tuli hänen varamiehensä. Soumarén kuoltua vuonna 1964 Traorésta tuli jälleen armeijan komentaja.

Eversti Traoré pidätettiin vuoden 1968 vallankaappauksen yhteydessä ja hän oli sen jälkeen vangittuna vuoteen 1978 saakka.

## Lähteet
Us and Them (albumi)

**Us And Them** on englantilaisen industrial metal -yhtyeen Godfleshin viides albumi, joka julkaistiin 17. toukokuuta 1999.

## Kappalelista
# 
# 
# 
# 
# 
# 
# 
# 
# 
# 
# 
# 

## Aiheesta muualla
* 
*
František Musil

**František Musil** (s. 17. joulukuuta 1964 Vysoké Mýto, Tšekkoslovakia) on tšekkiläinen jääkiekkoilija, pelipaikaltaan puolustaja. Hän voitti Tšekkoslovakian maajoukkueessa maailmanmestaruuden Prahan kisoissa 1985 ja pelasi NHL:ssä yli kymmenen kautta.

Musil saavutti alle 18-vuotiaiden EM-kilpailuissa kaksi ja alle 20-vuotiaiden MM-kilpailuissa kolme mitalia. Jälkimmäisissä hänet valittiin tähdistökentälliseen vuonna 1984. Aikuisten arvokilpailuissa Musil pelasi ensimmäisen kerran Saksan kisoissa 1983 ja Tšekkoslovakia saavutti siellä hopeaa. Prahan MM-kilpailuissa 1985 Musil oli voittamassa kultaa. Kolmannen MM-mitalinsa hän sai Prahan ja Bratislavan kisoissa 1992 Tšekkoslovakian päätyessä pronssille ja hänet valittiin turnauksen tähdistökentälliseen. Musil pelasi MM-kilpailuissa myös vuosina 1986, 1991 ja 1994, viimeksi mainitulla kerralla Tšekin maajoukkueessa. Hän pelasi Kanada-cupissa vuosina 1984 ja 1991.

Tšekkoslovakian liigassa Musil edusti Tesla Pardubicea kausina 1980–1984 ja Dukla Jihlavaa kausina 1984–1986. Duklassa hän voitti mestaruuden vuonna 1985. Hän siirtyi NHL:ään vuonna 1986 ja edusti siellä Minnesota North Starsia runsaat neljä kautta ja Calgary Flamesia lähes viisi kautta. Hänen viimeinen Calgaryn-kautensa 1994–1995 alkoi NHL:n työsululla, ja tuolloin hän pelasi myös yhden ottelun Saksassa ESG Sachsen Weißwasserin ja 19 ottelua kotimaassaan Sparta Prahan joukkueessa. Musil pelasi NHL:ssä vielä Ottawa Senatorsin joukkueessa kausina 1995–1997 sekä Edmonton Oilersissa kausina 1997–1999 ja 2000–2001. Hän pelasi NHL:ssä kaikkiaan 797 runkosarjaottelua, joissa hän teki 34 maalia ja antoi 106 maalisyöttöä, sekä 42 pudotuspeliä, joissa hän teki kaksi maalia ja sai neljä syöttöpistettä. Musil päätti pelaajauransa Dukla Jihlavan joukkueessa kaudella 2001–2002.

Musil on pelaajauransa jälkeen toiminut Edmonton Oilersin ja Buffalo Sabresin pelaajatarkkailijana sekä Tšekin MM- ja olympiakisajoukkueen apuvalmentajana.

Musilin pojat David ja Adam ovat pelanneet jääkiekkoa Pohjois-Amerikassa ja Tšekin maajoukkueessa. Hänen vaimonsa Andrea Holíková menestyi tennispelaajana. Vaimon veli Robert "Bobby" Holík pelasi  NHL:ssä 18 kautta.

## Lähteet
Paint the Sky with Blood

**Paint the Sky with Blood** on suomalaisen metallimusiikkia soittaneen yhtyeen Bodom After Midnightin 23. huhtikuuta 2021 julkaistu EP.  

EP koostuu kolmesta kappaleesta, jotka äänitettiin marraskuussa 2020 ennen keulahahmo Alexi Laihon kuolemaa 29. joulukuuta 2020, kun yhtye oli aloittamassa debyyttialbumin kirjoittamista ja äänittämistä, joka oli tarkoitus julkaista vuoden 2021 lopulla. Helmikuussa 2021 ilmoitettiin, että EP julkaistaan suunnitellusti. Koska enempää kappaleita ei kirjoitettu ja jäljelle jääneet jäsenet päättivät olla jatkamatta ilman Laihoa, EP jäi yhtyeen ainoaksi julkaisuksi. Musiikkivideo nimikkokappaleelle "Paint the Sky with Blood", joka kuvattiin 10 päivää ennen Laihon kuolemaa, julkaistiin 30. maaliskuuta 2021. 

EP julkaistiin CD:nä, vinyylinä ja digitaalisilla alustoilla. Saatavilla oli yhteensä kahdeksan erilaista vinyyliversiota, joista suurin osa on rajoitettuja painoksia. Ward Recordsin kautta julkaistu japanilainen CD-painos sisältää bonus-DVD:n, joka sisältää "Paint the Sky with Blood" kappaleen musiikkivideon.

## Kappaleet

## Kokoonpano
* Alexi Laiho – laulu, kitara
* Daniel Freyberg – kitara
* Mitja Toivonen – bassokitara
* Waltteri Väyrynen – rummut
* Vili Itäpelto – koskettimet

### Tuotanto
* Joonas Parkkonen – tuottaja
* Mikko Karmila – äänittäjä, miksaaja
* Mika Jussila – masteroija
* Travis Smith – kansitaide

## Arvostelut
* V2.fi: 
* Kaaoszine: 8/10

## Lähteet

## Aiheesta muualla
* 
*
Isovireonapsija

**Isovireonapsija** (*Inezia subflava*) on tyranneihin kuuluva lintulaji. Lajia tavataan Etelä-Amerikasta.

## Koko ja ulkonäkö
Isovireonapsija voi kasvaa 11&ndash;12 cm pitkäksi. Sukupuolet muistuttavat toisiaan ulkonäöltään. Isovireonapsijan pää ja selkä ovat väriltään vihertävän ruskeat. Siivet ovat mustat ja niissä on kaksi valkoista raitaa. Myös pyrstö on musta ja sen kärki on valkoinen. Lajin rinta ja vatsa ovat väriltään keltaiset ja rinnassa voi olla vihertäviä juovia.

## Levinneisyys ja elinympäristö
Isovireonapsijan levinneisyyslaue ulottuu Amazonian alueella Brasiliasta pohjoisessa Venezuelaan ja etelässä Boliviaan. Levinneisyysalue seuraa suuria jokia.  Lajin elinympäristöä ovat galleriametsät ja jokivarsien ja järvien rantojen pensaikot. Lintu liikkuu yleensä yksin tai pareittain, eikä yleensä liiku kauas vesialueista. 

## Lähteet
Henri Corenthin

**Henri Corenthin** (21. tammikuuta 1924 Port-Louis, Guadeloupe – 17. huhtikuuta 2016 Guadeloupe) oli guadeloupelais-malilainen lääkäri ja poliitikko.

Corenthin kävi lukion Guadeloupella, opiskeli Marokon Rabatissa ja palveli toisen maailmansodan aikana Ranskan laivastossa. Hän opiskeli sodan jälkeen lääketiedettä Pariisin yliopistossa, harrasti urheilua ja valmistui vuonna 1952. Corenthin työskenteli sen jälkeen Ranskan Sudanissa, jossa hänet nimitettiin Kitan piirilääkäriksi. Hän toimi terveydenhuollon ammattiliiton pääsihteerinä, liittyi Sudanin liittoon ja toimi sen nuorisojärjestön poliittisena sihteerinä. Vuosina 1957–1959 Corenthin työskenteli Ranskan Sudanin ja Sudanin tasavallan karjatalousministerinä. Vuosina 1959–1961 hän oli Sudanin tasavallan ja Malin julkisten töiden, liikenne- ja viestintäministeri ja vuoteen 1962 saakka liikenne- ja viestintäministeri. Corenthin sai Malin kansalaisuuden vuonna 1961.

Corenthinin poliittinen ura päättyi vuonna 1962, jolloin hänet nimitettiin kätilökoulun johtajaksi. Hän toimi myös Malin jalkapalloliiton johdossa sekä maan yleisurheiluliiton ja olympiakomitean puheenjohtajana. Vuoden 1968 vallankaappauksen jälkeen Corenthin työskenteli vuoteen 1969 saakka Malin liikenne-, viestintä- ja matkailuministerinä.

Corenthin muutti 1970-luvun alussa Pariisiin jatkamaan lääketieteen opintojaan. Hän palasi sen jälkeen Guadeloupelle ja sai takaisin Ranskan kansalaisuuden. Corenthin jatkoi työtään lääkärinä, osallistui urheilutoimintaan, oli perustamassa Guadeloupen itsenäisyyttä vaativaa Union populaire pour la libération de la Guadeloupe -puoluetta ja toimi 1990-luvulla alueneuvoston jäsenenä.

## Lähteet
Sysmän kirjasto

**Sysmän kunnankirjasto** on Sysmässä toimiva yleinen kirjasto. Kirjasto on perustettu vuonna 1924. Nykyään se palvelee erityisesti Sysmän kunnantalolla sijaitsevien toimitilojensa ja verkkokirjaston välityksellä. Sysmän kirjasto kuuluu osana Päijät-Hämeen kirjastojen seudulliseen kirjastokimppaan eli Lastu-kirjastoihin. 

## Lähteet
Hamaciré N’Douré

**Hamaciré N’Douré** (1918 Youwarou – 2000-luvun alussa) oli malilainen juristi ja poliitikko.

N’Douré kävi Terrasson de Fougères -koulun Bamakossa ja työskenteli hallintovirkailijana. Hän valmistui juristiksi Pariisin yliopistosta vuonna 1947 ja muutti sen jälkeen asianajajaksi Norsunluurannikon Daloaan.

N’Douré oli kuulunut Sudanin edistyspuolueen vähemmistöryhmään, joka liittyi Sudanin liittoon vuonna 1947. Vuonna 1957 hänestä tuli Ranskan Sudanin ensimmäisen hallituksen teollisuus-, kauppa- ja liikenneministeri. Vuosina 1959–1964 N’Douré työskenteli Sudanin tasavallan ja Malin teollisuus- ja kauppaministerinä. Vuodesta 1964 lähtien hän vastasi ministerivaltuutettuna kehitysyhteistyöstä ja teknisestä avusta ja vuodesta 1966 toimi Malin EEC-edustajana. Vuoden 1968 vallankaappauksen jälkeen N’Douré työskenteli väliaikaisen hallituksen ministerivaltuutettuna ja vuosina 1969–1970 oikeusministerinä.

Ministerinuransa jälkeen N’Douré työskenteli jälleen asianajajana. Hän palasi politiikkaan vuoden 1991 vallankaappauksen jälkeen ja oli mukana perustamassa uudelleen Sudanin liittoa. Tiéoulé Mamadou Konatén johtaman siiven erottua Sudanin liitosta N’Douré oli perustamassa uutta puoluetta Bloc pour la démocratie et l’intégration africaine ja toimi Konatén kuoltua sen johtajana.

## Lähteet
Here I Stand (Vasilin kappale)

**Here I Stand** on pohjoismakedonialaisen laulajan Vasilin esittämä kappale, jolla hän edusti Pohjois-Makedoniaa vuoden 2021 Eurovision laulukilpailussa, Rotterdamissa.

Kappale kilpaili ensimmäisessä semifinaalissa, jossa se sijoittui kuudenneksitoista ja täten karsiutui finaalista.

## Lähteet
Sominé Dolo

**Sominé Dolo** (1922 Sangha – 15. maaliskuuta 1972 Bamako) oli malilainen lääkäri ja poliitikko.

Dolo kävi William Ponty -koulun vuosina 1939–1942, Dakarin lääketietellisen koulun vuosina 1942–1946 ja valmistui lääketieteen tohtoriksi Pariisin yliopistosta vuonna 1956. Vuonna 1957 hänet valittiin Ranskan Sudanin alueneuvoston jäseneksi Dogoniliiton listalta. Dogoniliiton edustajat yhtyivät pian Sudanin liittoon. Dolo työskenteli Modibo Keïtan hallitusten terveysministerinä vuosina 1957–1968.

Vuoden 1968 vallankaappauksen jälkeen Dolo nimitettiin Bamakon alueen terveydenhuollon johtajaksi. Hän kuoli sydänkohtaukseen. Dolon mukaan on nimetty muun muassa Moptin aluesairaala.

## Lähteet
Neal Cassady

**Neal Leon Cassady** (8. helmikuuta 1926 Salt Lake City, Utah – 4. helmikuuta 1968 San Miguel de Allende, Meksiko) oli yhdysvaltalainen runoilija ja kirjailija, joka oli yksi beat-sukupolven tärkeistä hahmoista ja myöhemmin osana 1960-luvun vastakulttuuria ja psykedeelistä liikettä. Hän esiintyy *Dean Moriarty* -nimisenä hahmona Jack Kerouacin romaanissa *[[Matkalla]]* ja nousi kuuluisuuteen romaanin julkaisun jälkeen vuonna 1957.

Neal Cassady syntyi Utahin Salt Lake Cityssä, kun hänen vanhempansa olivat pysähtyneet kaupungissa matkallaan Los Angelesiin. Pian tämä jälkeen perhe muutti Coloradon Denveriin, missä Cassady kasvoi vanhempiensa eron jälkeen alkoholisoituneen parturi-isänsä kanssa. Nuoruudessaan hän varasteli autoja ja joutui vuonna 1944 vankilaan ollessaan 18-vuotias. 19-vuotiaana Cassady tapasi New Yorkin Columbian yliopistossa opiskelleen denveriläisen Hal Chasen, joka vietti kesälomaa kotikaupungissaan. Chase tunsi New Yorkissa Jack Kerouacin ja Allen Ginsbergin, ja palatessaan yliopistoon hän esitteli Neal Cassadyn kirjoittamia kirjeitä tutuilleen. Seuraavana talvena Cassady saapui itse New Yorkiin 16-vuotiaan vaimonsa, LuAnne Hendersonin kanssa. Cassadyn saapumista New Yorkiin pidetään tärkeänä tapahtumana koko beat-sukupolven muodostumisessa.

Cassadyn intohimoinen elämäntyyli oli toimi varsin merkittävänä inspiraation lähteenä kirjailija Jack Kerouacille. Cassadyn innoittamana Kerouac lähti keväällä 1947 matkalle, josta myöhemmin muodostui pohja Kerouacin kuuluisimmalle romaanille, *[[Matkalla]]* (1957). Tämän lisäksi Neal Cassady esiintyy keskeisenä hahmona myös useissa muissa Kerouacin romaaneissa. New Yorkissa runoilija Allen Ginsbergilla ja Neal Cassadylla oli romanttinen suhde. Myöhemmin Neal Cassady vaikutti osana kirjailija Ken Keseyn seuruetta. Hän kuoli 41-vuotiaana Meksikon San Miguel de Allenden kaupungissa 4. helmikuuta 1968 juotuaan barbituraatin ja oluen sekoitusta, ja hänet löydettiin maahan lyyhistyneenä rautatien varresta.

## Lähteet
* 
* 

### Viitteet
Olympia Bob Run St. Moritz–Celerina

**Olympia Bob Run St. Moritz–Celerina** on kelkkailurata Sankt Moritzssa ja Celerina/Schlarignassa Sveitsissä. Se on maailman vanhin ja ainoa luonnonjäärata, jolla järjestetään ratti- ja ohjaskelkkailukilpailuita.

Siinä on järjestetty vuosien 1928 ja 1948 talviolympialaisten rattikelkkailukilpailut, sekä lukuisia ratti- ja skeletonkelkkailun MM-kilpailuita.

Joka vuosi se rakennetaan kolmen viikon aikana noin 5&nbsp;000&nbsp;m3 lumesta ja 4&nbsp;000&nbsp;m3 vedestä ja se on maailman suurin lumi- ja jääveistos. Vaikka radan maasto on tasattu tarkasti koko matkaltaan, radassa tapahtuu vähäisiä muutoksia vuosittain ja näin ollen virallisia rataennätyksiä ei noteerata.

Rattikelkkailu keksittiin on Engadinissa talvella 1890, kun brittiläinen Wilson Smith laski muutetulla sohvalla tiellä St. Moritzista Celerinaan.

Olympia Bob Run St. Moritz–Celerina otettiin käyttöön vuonna 1904, mikä tekee siitä maailman vanhimman rattikelkkailuradan. Viereinen vuonna 1884 avattu niin ikään luonnonjäärata Cresta Run on maailman vanhin skeletonkelkkailurata.

## Lähteet
*St. Moritz-Celerina Olympia Bobrun ibsf.org
*St. Moritz - Celerina fil-luge.org
*Olympia Bob Run St. Moritz - Celerina – Gästebobfahrt buchen  olympia-bobrun.ch
*Bahnplan – Olympia Bob Run  olympia-bobrun.ch
*Olympia Bob Run  bobmuseum.ch
*Geschichte Olympia Bob Run  bobmuseum.ch
*Welcome to the IBSF Bobsleigh & Skeleton World Championships 2023 – Since 1904  wm2023.ch
Bernardo Cavallino

**Bernardo Cavallino** (1616–1656) oli italialainen barokkikauden taidemaalari. Häntä pidetään yhtenä omaperäisimmistä taidemaalareista Napolissa 1600-luvun alkupuoliskolla. 

## Elämäkerta
Bernardo Cavallino syntyi Napolissa. Vaikka hänen maalauksensa ovat joitain hämmästyttävän ilmeikkäitä teoksia, jotka ovat syntyneet hänen aikansa napolilaisilta taiteilijoilta, taidemaalarin taustasta tai koulutuksesta ei tiedetä kovinkaan paljon. Hän työskenteli yksityisten jälleenmyyjien ja keräilijöiden kautta, joiden tietoja ei ole helposti saatavilla. Lisäksi Cavallino harvoin signeerasi omia teoksiaan, ja kahdeksastakymmenestä teoksesta alle kymmenen on signeerattu. 

Bernardo Cavallino oli Massimo Stanzionen oppipoikana, ja myöhemmin Cavallino ystävystyi taidemaalari Andrea Vaccaron kanssa. Cavallinont tiedetään työskennelleen napolilaisissa piireissä, joihin Stanzione ja mm. Antonio de Bellis, Artemisia Gentileschi, Francesco Francanzano, Agostino Beltrano ja Francesco Guarino ovat myös kuuluneet.

* *Immaculate Conception* (1640), 69&nbsp;cm x 45&nbsp;cm, Musée des Beaux-Arts, Caen
* *Immaculate Conception* (1650), Brera-galleria, Milano
* *Saint Cecilian ekstaasi*, sarjakuva, Museo di Capodimonte, Napoli
* *Saint Cecilian ekstaasi*, lopputyö, Palazzo Vecchio, Firenze
* *Ester ja Ahasuerus*, Uffizi-galleria, Firenze
* *Magien palvonta*
* *[[Gaius Mucius Scaevola]] kohtaamassa kuningas [[Lars Porsenna|Porsennaa]]*
* *Pyhä Johannes Kastaja*
* *Clavicord-soitin*
* *Hercules ja Omphale*
* *Paimenien palvonta*
* *Pyhän Dominicin visio*
* *Lot ja hänen tyttärensä*
* *Virgin Annunciate* (noin 1645-50), 85.5&nbsp;cm x 70,0&nbsp;cm, Victorian kansallisgalleria, Melbourne, Australia
* *Nainen, joka pelaa Clavichordia*

## Lähteet

## Kirjallisuutta

* 
* *Seicenton maalauksesta Napolissa: Jotkut havainnot Bernardo Cavallinosta, Artemisia Gentileschistä ym.*, Józef Grabskista. (1985) Artibus et Historiae. s.&nbsp;23-63

## Aiheesta muualla

* ''Orazio ja Artemisia Gentileschi'', täysin digitalisoitu näyttelyluettelo Metropolitan Museum of Art Libraries -museosta, joka sisältää materiaalia Bernardo Cavallinosta (katso hakemisto)
Matti Lakari

**Matti Lakari** (7. helmikuuta 1816 Ylistaro – 16. tammikuuta 1892 Isokyrö) oli maanviljelijä ja valtiopäivämies.

Lakarin vanhemmat olivat Gabriel Kamariluoma ja Maria Matintytär Kleemola ja puoliso Liisa Matintytär Lakari. Ruotsinkieltä taitava Lakari toimi maanmittarina, mutta ryhtyi myös vuonna 1839 vaimonsa kanssa viljelemään Lakari-nimistä tilaa ja otti sen nimen sukunimekseen. Vuonna 1869 hän perusti maatilalleen kansakoulun, ensimmäisenä paikkakunnalla. Hän oli  talonpoikaissäädyssä Ilmajoen tuomiokunnan edustaja valtiopäivillä 1872. Hän oli säädyn yksityisen valitusvaliokunnan jäsen.

## Lähteet
Mikko Lampinen (valtiopäivämies)

**Mikael (Mikko) Lampinen** (7. heinäkuuta 1859 Mikkelin pitäjä – 16. elokuuta 1910 Hirvensalmi) oli suomalainen kauppias, maanviljelijä ja valtiopäivämies.

Tilanomistaja Lampinen toimi Hirvensalmen kirkonkylässä kauppiaana kolmisenkymmentä vuotta. Hänellä oli myös useita luottamustoimia, hän toimi pitkään muun muassa Hirvensalmen säästöpankin esimiehenä ja rahastonhoitajana. Lampinen oli  talonpoikaissäädyssä Mäntyharjun tuomiokunnan edustaja valtiopäivillä 1899.

Lampinen syntyi Mikkelin maalaiskunnan Koskentaipaleella. Hänen vanhempansa olivat B. Herman Lampinen ja Lena (o.s. Pulkkinen). Lampinen kuoli vuonna 1910 ja hänet on haudattu Hirvensalmen Vanhalle hautausmaalle.

## Lähteet
Malla Ylijurva

**Malla Collin (oik. Ylijurva)** (s. 14. huhtikuuta 1998 Rovaniemi) on suomalainen näyttelijä, tubettaja ja laulaja.

Malla Ylijurva tunnetaan parhaiten YouTuben kautta. Vuonna 2015 yhdessä ystävänsä Susanna Kyrön kanssa Ylijurva aloitti tekemään videoita HallaSign-nimiselle kanavalle. Vuonna 2017 Ylijurva perusti oman YouTube-kanavan nimeltä MALS. Ylijurva ja Kyrö tekivät videoita HallaSign-kanavalle vuoteen 2018 asti, jonka jälkeen kanava on ollut tauolla pääsyynä heidän asuminen eri paikkakunnilla.

YouTuben lisäksi Malla Ylijurva on tehnyt ääninäyttelijän töitä ja hän on myös näytellyt enimmäkseen teatterissa. Ylijurvan ensimmäinen teatteriesitys isomman yleisön edessä tapahtui vuonna 2012 Konttisen kesäteatterissa. Ylijurva on lisäksi työskennellyt mm. Lapin ylioppilasteatterissa ja Rovaniemen Teatterissa. Vuonna 2017 Ylijurva ohjasi yhdessä Maiju Saikkosen kanssa Lapin ylioppilasteatterissa Kasvun paikka teatteriesityksen.

Malla Ylijurva on tehnyt myös musiikkia taiteilijanimellä Malla Collin. Lisäksi Ylijurva on esiintynyt poplaulaja Robin Packalenin musiikkivideolla Haluan sun palaavan ja vuoden 2020 syksystä asti hän on toiminut niin sanottuna "Suppari Mallana" K-Supermarketin mainoksissa.

## Yksityiselämä
Malla Ylijurva on valmistunut viittomakielen ohjaajaksi Rovalan kansalaisopistosta ja tanssijaksi Lapin Urheiluopistosta.  Ylijurva on kertonut sairastavansa colitis ulcerosa -suolistosairautta.

## Filmografia

### Elokuvat ja lyhytelokuvat

### Sarjat

## Lähteet

## Aiheesta muualla
* 
* MALS Youtube kanava
Hugo Kalima

**Hugo Kalima**, ent. **Landgren** (4. helmikuuta 1851 Nilsiä – 27. elokuuta 1933 Askola) oli suomalainen maanviljelijä, toimittaja ja moninkertainen valtiopäivämies.

Kaliman vanhemmat olivat Johan Fredrik Landgren ja Gustava Olivia Ruuth ja puoliso Matilda Kalima. Eino Kalima ja Jalo Kalima olivat heidän poikiaan. Hugo Kalima kävi koulua Kuopiossa, mutta  muutti 16-vuotiaana Porvoon pitäjään maanviljelijäksi ja sitten Sääminkiin, jossa hän osallistui kunnalliselämään. Vaimonsa kotipaikalle Askolaan Kalima siirtyi asumaan myöhemmin. Kalima toimi  Raittiuden Ystävät -yhdistyksen sihteerinä Helsingissä vuodesta 1898 ja 1900-luvun alussa oululaisten lehtien *[[Oulun Ilmoituslehti]]* ja *[[Kaiku (lehti)|Kaiku]]* toimittajana. Kalima oli  talonpoikaissäädyssä Rantasalmen tuomiokunnan edustaja valtiopäivillä 1885, 1888, 1891, 1894, 1897 ja 1900. Kalima oli valtiopäivillä useiden eri valiokuntien jäsen ja vuonna 1897 valitsijamies.

## Lähteet
Kaarle Langén-Laurila

**Kaarle (Karl) Gustaf Langén-Laurila** (3. lokakuuta 1829 Porin maalaiskunta – 17. toukokuuta 1883 Eurajoki) oli suomalainen maanviljelijä ja valtiopäivämies.

Kaarle Langén-Laurilan vanhemmat olivat Iisak ja Maria Lovisa Langén ja puoliso Maria Sofia Langén. Langén-Laurila oli Eurajoella huomattava maanviljelijä, osakas laivayhtiössä ja kunnallismies. Hän oli  talonpoikaissäädyssä Vehmaan tuomiokunnan edustaja valtiopäivillä 1867 ja 1877–1878. Edellisillä valtiopäivillä hän oli laki- ja talousvaliokunnan ja jälkimmäisillä lakivaliokunnan jäsen. Hän esiintyi valtiopäivillä usein, puolustaen muun muassa naisten ja miesten tasa-arvoa, mutta asettuen toisaalta esimerkiksi rautateiden rakentamista vastaan.

## Lähteet
Oumar Baba Diarra

**Oumar Baba Diarra** (30. joulukuuta 1929 Bamako – 3. syyskuuta 2009 Bamako) oli malilainen juristi ja poliitikko.

Diarra suoritti oikeustieteiden tutkinnon Pariisissa vuonna 1957. Palattuaan kotiin hän työskenteli julkisten palvelujen ministerin kansliapäällikkönä. Diarra oli Modibo Keïtan hallitusten työ- ja sosiaaliasiain valtiosihteeri vuodesta 1959, karjatalouden valtiosihteeri vuodesta 1961, julkisten palvelujen ja työasiain valtiosihteeri vuodesta 1962 ja työministeri vuodesta 1964. Diarra erotettiin hallituksesta kesäkuussa 1967, vähän ennen hänen veljensä Idrissa Diarran syrjäyttämistä.

Vuoden 1968 vallankaappauksen Diarra työskenteli Kansainvälisen työjärjestön palveluksessa Torinossa, Genevessä, Kinshasassa ja Algerissa. Hän toimi myös ranskalaisen Orstom-tutkimusinstituutin ekonimistina ja myöhemmin lakimiehenä. Diarra oli perustamassa Malin ihmisoikeusjärjestöä vuonna 1988 ja osallistui Moussa Traorén syrjäyttämisen jälkeen uudelleen perustetun Sudanin liiton toimintaan. Tiéoulé Mamadou Konatén kannattajana hän siirtyi vuonna 1993 uuteen puolueeseen Bloc pour la démocratie et l’intégration africaine.

## Lähteet
Dana Hee

**Dana Hee** (s. *Dana Lynn Davidson*; 9. marraskuuta 1961) on yhdysvaltalainen taekwondoin, sijaisnäyttelijä, elokuva- ja televisionäyttelijä, valmentaja, urheiluselostaja ja kanatilan pitäjä. 

Lapsuudessaan Hee oli kokenut kovia. Kolmivuotiaana hänen äitinsä hylkäsi Danan ja hänen kaksi veljeään. Seuraavat yhdeksän vuotta he viettivät lastenkodissa. Lapsuuteen kuului myös orpokoteja ja sijaisperheissä asumista. Hän joutui seksuaalisen hyväksikäytön ja perheväkivallan uhriksi. Tapahtumien seurauksena hänen itseluottamuksensa heikkeni ja hän oli lähellä tehdä itsemurhan 20-vuotiaana. Vastapainona traumaattisille kokemuksilleen Dana ryhtyi harrastamaan taistelulajeja. 

Ollessaan 23-vuotias (1980), Hee alkoi harjoittelemaan Shotokan-tyylin karatea. Vuonna 1984 hän vaihtoi taekwondoon. Vuosina 1985–1987 hän voitti 21 Yhdysvaltain kansallisen liiton kilpailua. Hee voitti myös hopeaa taekwondon Yhdysvaltain mestaruuskilpailuista vuosina 1986, 1987 ja 1988 sekä kultaa maan vuoden 1988 olympiajoukkueen karsinnoissa. Vuoden 1988 kesäolympialaisissa Hee otteli taekwondon kevytsarjan (55–60 kg) kultamitalistiksi. Taekwondo oli näissä kisoissa näytöslajina.

Olympiavoittonsa jälkeen Hee ryhtyi naispuoliseksi sijaisnäyttelijäksi, toimintaelokuvien näyttelijäksi, malliksi sekä sittemmin taekwondo-tapahtumien urheiluselostajaksi ja ammattikuuluttajien taustoittajaksi. Hee on esiintynyt sijaisnäyttelijänä esimerkiksi Sandra Bullockin, Geena Davisin, Cameron Diazin, Jennifer Garnerin,  Daryl Hannahin, Nicole Kidmanin, Gwyneth Paltrowin, Rene Russon ja Uma Thurmanin asemasta. Hee näyttelee esimerkiksi Jeri Ryanin sijalla useissa scifi-sarjan Star Trek: Voyager kuudennen ja seitsemännen tuotantokauden jaksoissa. 

Hee on yhdistänyt monen taistelulajin liikkeitä näytellessään, karaten ja taekwondon ohella esimerkiksi aikidoa, nyrkkeilyä, capoeiraa, jujutsua, kungfuta ja painia. Hän on tehnyt stuntkohtauksia esimerkiksi elokuviin Batman Forever (1995), Mortal Kombat (1995), Independence day – Maailmojen sota (1996), Batman & Robin (1997), Lethal Weapon 4 (1998), Astronautin vaimo (1999), Charlie’s Angels (2000), Gangs of New York (2000), Terminator 3: Rise of the Machines (2003), Spider-Man 2 (2004) ja The Avengers (2012). Hän on näytellyt esimerkiksi mutantoitunutta Siliä elokuvassa Peto (1995) Mileenanaa elokuvassa Mortal Kombat: Annihilation (1997) ja Siannia televisiosarjassa Mortal Kombat: Conquest (1998). Hän on esiintynyt myös muun muassa Salaiset kansiot, C.S.I. Miami, Alias, Baywatch, ja Profiler-televisiosarjoissa. 

Vuoden 2004 jälkeen Dana Hee siirtyi osin loukkaantumisten seurauksena sijaisnäyttelijän roolista erityisesti kannustuspuhujan, urheilutapahtumien juontajan ja urheiluselostajan tehtäviin.

## Lähteet

## Aiheesta muualla
* Karin Schwartz (DEN) vastaan Dana Hee (USA), Soulin olympiakisojen 1988 finaali  (youtube.com)
* Dana Hee - Mortal Kombat  (youtube.com)
Badenin suurherttuakunta

**Badenin suurherttuakunta** () oli valtio nykyisen Lounais-Saksan alueella Reinin itärannalla vuosina 1806–1918. 

Badenin suurherttuakunnan alueet kuuluivat Pyhä saksalais-roomalainen keisarikuntaan ja alue yhdistyi herttuakunnaksi 1800-luvun alussa keisarikunnan lakkauttamisen yhteydessä. Badenin suurherttuakunta oli itsenäinen valtio aina vuoteen 1871, jolloin siitä tuli osa Saksan keisarikuntaa ja se pysyi herttuakuntana aina vuoteen 1918 asti, jolloin siitä tuli osa Weimarin tasavaltaa ja maan osavaltiot muuttuivat tasavalloiksi. 

Vuodesta 1952 lähtien Badenin suurherttuakunnan alue on ollut osa Baden-Württembergin osavaltiota.

## Badenin suurherttuat
* Kaarle Fredrik 1806–1811
* Kaarle 1811–1818
* Ludvig I 1818–1830
* Leopold 1830–1852
* Ludvig II 1852–1856
* Fredrik I 1856–1907
* Fredrik II 1907–1918

## Lähteet

## Aiheesta muualla
Knekten

**Knekten** on huvilasaari Espoon itäsaaristossa. Se sijaitsee Pyöräsaaren ja Miessaaren välissä, kaakossa jonkin verran edellisiä kauempana on Miessaaren Långholmen. Espoon virallisessa kaupunginosajaossa Knekten kuuluu Matinkylään.

Knektenin pinta-ala on noin 0,6 hehtaaria, suurin kaakkois–luoteissuuntainen pituus noin 140 metriä ja rantaviivan pituus noin 370 metriä. Saarella on kaksi kiinteistöä.

Alueella vallitsee lämminkesäinen ja kylmätalvinen mannerilmasto (Dfb).

## Lähteet

## Aiheesta muualla
*Knekten, Uusimaa, Suomi — Sunrise, Sunset and Daylength
Långholmen (Espoo)

**Långholmen** on kallioinen saari Espoon itäsaaristossa. Se sijaitsee Miessaaren eteläpuolella sekä Pyöräsaaren ja Knektenin kaakkoispuolella. Edellisiä etäämpänä Långholmenista kaakkoon on Rönnkobbenin saari. Espoon virallisessa kaupunginosajaossa Långholmen kuuluu Matinkylään.

Långholmenin pinta-ala on noin kolme hehtaaria, suurin etelä–pohjoissuuntainen pituus noin 360 metriä ja rantaviivan pituus noin 860 metriä. Saari on osa kiinteistöä, joka muodostuu suurimmalta osin vesialueesta. Långholmenin koillispuolella on pieniä kallioluotoja, luoteispuolella on Tratten-niminen kallioluoto, jonka pinta-ala on noin 20 aaria.

Långholmen on hyvin yleinen saaren nimi, se viittaa saaren pitkänomaiseen muotoon.

## Lähteet
Max McCormick

**Max McCormick** (s. 1. toukokuuta 1992 De Pere, Wisconsin) on yhdysvaltalainen jääkiekkoilija. McCormick edustaa NHL-seura Seattle Krakenia. Hän on edustanut NHL-urallaan myös Ottawa Senatorsia sekä Carolina Hurricanesia. Senators varasi McCormickin vuoden 2011 varaustilaisuuden kuudennella kierroksella varausnumerolla 171. McCormick on pelipaikaltaan vasen laitahyökkääjä ja kätisyydeltään left. McCormick on 11. helmikuuta 2021 mennessä pelannut urallaan 73 NHL-runkosarjaottelua. Näissä hän on tehnyt kuusi maalia ja neljä syöttöä eli kymmenen tehopistettä.

## Lähteet
Sven Loll

**Sven Loll** (s. 4. huhtikuuta 1964 Berliini) on saksalainen judoka. Hänen seuransa oli SC Dynamo Hoppegarten.

Loll osallistui Soulin olympialaisiin 1988. Hän saavutti 71 kilon sarjassa olympiahopeaa.

Euroopan-mestaruuskilpailuissa Loll oli 71 kilon sarjassa hopealla Pamplonassa 1988 ja pronssilla Pariisissa 1987.

Itä-Saksan mestaruuden Loll voitti kolme kertaa ja Saksan mestaruuden kerran.

## Lähteet
Rönnkobben

**Rönnkobben** on kallioluoto Espoon itäsaaristossa. Se sijaitsee Miessaaren ja Pyöräsaaren kaakkoispuolella sekä Stora Ådholmenin ja Haraholmenin lounaispuolella kymmenisen kilometriä Helsingin keskustasta lounaaseen. Espoon virallisessa kaupunginosajaossa Rönnkobben kuuluu Matinkylään.

Rönnkobbenin pinta-ala on noin hehtaari, suurin länsi–itäsuuntainen pituus noin 180 metriä ja rantaviivan pituus noin 410 metriä. Rönnkobben koostuu yhdestä kiinteistöstä.

## Lähteet

## Aiheesta muualla
*Tiedostopalvelu.maanmittauslaitos.fi
Abdoulaye Diallo (poliitikko)

**Abdoulaye Diallo** (marraskuu 1916 Konsondougou, Dabola – 10. syyskuuta 1998 Conakry) oli guinealainen ammattiyhdistysaktiivi ja poliitikko, joka työskenteli myös Malissa.

Fulbeperheeseen syntynyt Diallo kävi William Ponty -koulun ja työskenteli Bamakossa postivirkailijana. Hän toimi 1940-luvun puolivälistä lähtien Ranskan Sudanin ammattiliittojen pääsihteerinä. Tammikuussa 1957 hänet valittiin mustan Afrikan ammattiliittojen keskusjärjestön UGTAN:in pääsihteeriksi.

Diallo oli Ranskan Sudanin ensimmäisen hallituksen työ- ja sosiaaliministeri vuosina 1957–1958. Hän erosi ja palasi Guineaan sen jälkeen kun Ranskan Sudan oli kansanäänestyksessä hyväksynyt ja Guinea hylännyt vuoden 1958 perustuslain. Diallo oli Sékou Tourén ensimmäisen hallituksen posti- ja lennätinlaitoksesta vastannut ministerivaltiosihteeri. Hän työskenteli sittemmin maaseudun kehitys- ja käsityöministerinä, työministerinä, kansainvälisestä teknisestä yhteistyöstä vastaavana ministerivaltuutettuna sekä Guinean suurlähettiläänä. Diallo vetäytyi politiikasta Sékou Tourén kuoltua vuonna 1984.

## Lähteet
Oulun junaonnettomuus

**Oulun junaonnettomuus** sattui 13.8.2016 Oulussa Nokelan ratapihalla, kun Kemistä Kontiomäelle matkalla ollut puutavarajuna törmäsi raiteella olleeseen toiseen tavarajunaan.

## Tapahtumien kulku
Tyhjä puutavarajuna numero T5316 Kemistä Oulun kautta Kontiomäelle saapui Ouluun Nokelan varikolle noin kello 16.54. Junaan oli tarkoitus vaihtaa kuljettaja Nokelassa. 

Junan lähestyessä Oulua kuljettajan vaihto siirrettiin Oulun rautatieasemalta Nokelaan, raiteella 208. Liikenteenohjaus käski vaihdemiestä turvata T5316:lle kulkutie raiteelle 208, mutta vaihdemies päätti turvata kulkutien raiteen 118 kautta. Osittain autolla liikkuen, vaihdemies tarkisti vaihteiden asennot sekä raiteen vapaanaolon, havaitsematta, että raiteella 118 oli vaunuja. Vaihdemies ilmoitti liikenteenohjaukseen raiteen olevan turvattu raiteen 118 kautta. Liikenteenohjaus välitti tiedon junan 5316 kuljettajalle. T5316 saapui Nokelaan vajaa 30 km/h veturinkuljettajan antaessa rullaten junaa eteenpäin. Kello 16.49 juna törmäsi raiteella 118 olleisiin tyhjiin tavaravaunuihin. Kaksi vaunua nousi pystyyn aiheuttaen vahinkoa veturille sekä ajolankoja kannattelevaan portaaliin. Vaihdemies sekä eräs ratapihatyötekijä menivät auttamaan veturinkuljettajan pos veturista. Veturinkujettaja loukkaantui törmäyksessä. Lähistön asukkaat soittivat hätänumeroon.  Kustannukset olivat noin 800&nbsp;000 euroa.

## Lähteet
Valkeajärvi (Jämsä, Ehunsalmi)

**Valkeajärvi** on Jämsän pohjoisosassa sijaitseva runsaan kahden neliökilometrin laajuinen järvi. Se on pinta-alaltaan suurin Suomen lukuisista saman nimisistä järvistä. Etäisyys Jämsän keskustasta on noin 20 kilometriä pohjoisluoteeseen ja Tampereelta noin 84 kilometriä koilliseen.

## Maantiede
Valkeajärvi sijaitsee Pirttijärven lounaispuolella. Järvien välinen laskuoja on noin puoli kilometriä pitkä, ja Valkeajärven pinta on seitsemisen metriä Pirttijärveä ylempänä. Valkeajärven eteläpuolella on useita pieniä järviä, kuten Karppijärvi, Jumijärvi ja Murtojärvi. Länsipuolella on Jämsänjärvi, pohjoispuolella Vehkajärvi ja Kolojärvi. Valkeajärven koillisrannalla on pieniä peltoaukeita.

Valkeajärvi kaartuu lounais–koillissuuntaisesti. Saaria on neljätoista, niiden yhteispinta-ala on noin 2,3 hehtaaria. Saarista viisi on alle aarin laajuisia ja yksi yli hehtaarin laajuinen. Valkeajärven tilavuus on runsaat 7,3 miljoonaa kuutiometriä, syvimmät kohdat ovat järven keskiosassa, noin 10–15 metriä. Lounaisosan Karpinlahti on matalaa.

Valkeajärven valuma-alue on kolmannen jakovaiheen vesistö. Se ulottuu Valkeajärveltä luoteeseen lähelle Keuruun rajaa. Toinen jakovaihe on Jämsänjoen alue ja ensimmäinen on Jämsän reitin valuma-alue. Päävesistönä on Kymijoen vesistö. Valkeajärven valuma-alueen pohjoisosassa on toinen Valkeajärvi-niminen vakavesi.

Koskenpään ja Jämsän historiallinen pitäjäraja kulkee Valkeajärven alueella.

## Lähteet
Valkeajärvi (Jämsä, Koskenpää)

**Valkeajärvi** on Koskenpäällä Jämsän pohjoisosassa sijaitseva 28 hehtaarin laajuinen järvi. Noin neljä kilometriä siitä etelään sijaitsee Ehunsalmen Valkeajärvi. Lähin kaupunkimainen keskus on Mänttä noin 17 kilometriä länteen. Etäisyys Jämsän keskustasta on noin 25 kilometriä pohjoisluoteeseen.

## Maantiede
Valkeajärvi on Jämsänjoen alueen pohjoisin järvi. Sen rannat ovat metsäiset. Valkeajärven pituus kaakosta luoteeseen on noin 1,3 kilometriä. Järven luoteisosassa on pieni saari.

Valkeajärvi kuuluu Valkeajärven valuma-alueeseen, joka on kolmannen jakovaiheen vesistö. Se ulottuu Ehunsalmen Valkeajärveltä luoteeseen lähelle Keuruun rajaa. Toinen jakovaihe on Jämsänjoen alue ja ensimmäinen on Jämsän reitin valuma-alue. Päävesistönä on Kymijoen vesistö.

## Lähteet
Currys

**Currys plc** (entiseltä nimeltään **Dixons Carphone plc**) on vuonna 2014 perustettu monikansallinen kodinelektroniikan vähittäiskauppaa tekevä yritys, jonka pääkonttori sijaitsee Lontoossa. Currys plc omistaa brittiläisen Currys-kodinkoneketjun ja norjalaisen Elkjøp-konsernin, johon kuuluu muun muassa Gigantti.
Koripallon naisten Euroopan-mestaruuskilpailut 1968

**Vuoden 1968 koripallon naisten Euroopan-mestaruuskilpailut** pelattiin Italiassa 5.–15. heinäkuuta. Kisoihin osallistui 13 maata. Mestaruuden voitti yhdeksännen kerran (viidennen kerran peräkkäin) Neuvostoliitto, hopeaa saavutti Jugoslavia ja pronssia Puola. Turnauksen korikuningatar oli Jugoslavian Marija Veger.

## Sijoitukset
# 
# 
# 
# 
# 
# 
# 
# 
# 
# 
# 
# 
# 

## Lähteet
* Women Basketball European Championship 1968 Sicilia todor66.com 

### Viitteet

## Aiheesta muualla
* 1968 European Championship for Women FIBA Archive
Koveroinen (Jämsä)

**Koveroinen** on Koskenpään kylässä Jämsän pohjoisosassa sijaitseva noin 57 hehtaarin laajuinen järvi. Etäisyys Jämsän keskustasta on noin 28 kilometriä pohjoisluoteeseen.

## Maantiede
Koveroisen rannat mutkittelevat ja järveä ympäröi lähes kauttaaltaan metsämaa. Pohjoinen Ouninpohjan lahti muodostaa suuren osan järven pinta-alasta. Lahtea ei pidä sekoittaa Ouninpohjan kylään, joka sijaitsee noin 40 kilometriä etelämpänä. Aivan Koveroisen kaakkoispuolella on kaksi pientä järveä, Leväslammi ja Saarinen, joista on laskuoja Koveroisiin. Iso Rautavesi ja Koskenpään kyläkeskus sijaitsevat Koveroisen kaakkoispuolella.

Koveroinen kuuluu Vataanjoen valuma-alueeseen, joka on kolmannen jakovaiheen vesistöalue Iso Rautaveden alueella, joka puolestaan on toisen jakovaiheen vesistö Jämsän reitin valuma-alueella. Päävesistönä on Kymijoen vesistö. Koveroisen vedet laskevat järven läntisimmästä kolkasta alkavaa väliojaa länteen kohti Koijärveä, jonka pinta on 20 senttimetriä alempana.

## Lähteet
Koripallon naisten Euroopan-mestaruuskilpailut 1966

**Vuoden 1966 koripallon naisten Euroopan-mestaruuskilpailut** pelattiin Romaniassa 1.–9. lokakuuta. Kisoihin osallistui 12 maata aikaisemman 10 maan sijasta. Mestaruuden voitti kahdeksannen kerran (neljännen kerran peräkkäin) Neuvostoliitto, hopeaa saavutti Tšekkoslovakia ja pronssia Itä-Saksa. Turnauksen korikuningatar oli Unkarin Katalin Rátvay.

## Sijoitukset
# 
# 
# 
# 
# 
# 
# 
# 
# 
# 
# 
# 

## Lähteet
* Women Basketball European Championship 1966 Sibiu, Cluj todor66.com 

### Viitteet

## Aiheesta muualla
* 1966 European Championship for Women FIBA Archive
Elkjøp

**Elkjøp** on vuonna 1962 perustettu norjalainen kodinelektroniikkaketju, jonka omistaa monikansallinen yhtiö Currys plc. Kodinelektroniikkaketjut ''Gigantti'', *Elgiganten*, *Elko*, *Elding* ja *Pisiffik* ovat Elkjøp-konsernin omistuksessa.

## Konserni
Elkjøp-konserni toimii Pohjoismaissa seuraavilla nimillä:

* Gigantti
* Elkjøp (Norja)
* Elgiganten (Ruotsi ja Tanska)
* Elgiganten Phonehouse (Ruotsi)
* Elko (Islanti)
* Elding (Färsaaret)
* Pisiffik (Grönlanti)

## Lähteet
Kim Hyun-He

**Kim Hyun-He**, joidenkin lähteiden mukaan **Kim Hyun-Hee** (s. 14. heinäkuuta 1967) on eteläkorealainen taekwondoin ja moninkertainen arvokisamitalisti.

Kim voitti kilpailu-urallaan esimerkiksi taekwondon Aasian mestaruuskilpailuissa vuonna 1986 (Darwin) keskisarjassa (65–70 kg) hopeaa ja vuonna 1988 (Kathmandu) kultaa. Vuoden 1988 kesäolympialaisissa Kim voitti keskisarjan kultaa. Taekwondo oli näissä kisoissa näytöslajina.

## Lähteet
Seppo Sulkava

**Seppo Sulkava** (30. syyskuuta 1931 Ilmajoki – 28. tammikuuta 2019 Espoo) oli suomalainen eläintieteilijä. 

## Työura
Sulkava toimi vuodesta 1961 Oulun yliopiston eläintieteen laitoksella  muun muassa museonhoitajana, tutkimusaseman johtajana ja apulaisprofessorina ja hoiti professorin ja laitoksen johtajan tehtävää vuosina 1987–1994.

## Tutkimus
Sulkavan tutkimusaloja olivat etenkin petolintujen ja pikkunisäkkäiden ekologia, erityisesti petolintujen ravintotutkimus ja nisäkkäiden lajinmääritys sekä talviekologia.
 
## Perhe
Seppo Sulkavan veli oli biologi Pertti Sulkava ja hänen veljenpoikansa on biologi Risto Sulkava . 

## Lähteet
1552 Bessel

**1552 Bessel** on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty saksalaisen tähtitieteilijän F. W. Besselin mukaan.

Kohde sijaitsee Auringosta suunnilleen 3,01&nbsp;kertaa niin kaukana kuin Maa, ja sen kierros Auringon ympäri kestää noin 5&nbsp;vuotta ja 3&nbsp;kuukautta.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin  ja pyörähdysaika akselin ympäri on . Albedo on  ja magnitudi .

## Katso myös
* Luettelo Yrjö Väisälän löytämistä asteroideista

## Lähteet
Leśnica (kunta)

**Leśnica** (*Gmina Leśnica*, ) on kaupungin sisältävä maalaiskunta Strzelcen piirikunnassa Puolassa. Sen väkiluku oli vuoden 2019 lopussa 7&nbsp;550. Kunnan hallintokeskus on Leśnican kaupunki.

Kylät Leśnican kunnassa ovat Czarnocin, Dolna, Pyhän Annan vuori, Kadłubie, Krasowa, Lichynia, Łąki Kozielskie, Poręba, Raszowa, Wysoka sekä Zalesie Śląskie. Se rajautuu Strzelce Opolskien, Ujazdin ja Zdzieszowicen kuntiin sekä Kędzierzyn-Koźlen kaupunkiin. Leśnican pinta-alasta noin 75&nbsp;prosenttia on maatalousmaata ja noin 14&nbsp;prosenttia metsää.

Vuoden 2019 lopussa 51,4&nbsp;prosenttia Leśnican asukkaista oli naispuolisia ja 48,6&nbsp;prosenttia miespuolisia. Alle 18-vuotiaat muodostivat 16,3&nbsp;prosenttia kunnan väestöstä, työikäiset 63,7&nbsp;prosenttia ja eläkeikäiset 20,1&nbsp;prosenttia. Väestön keski-ikä oli 42,3&nbsp;vuotta. Vuonna 2019 Leśnican kunnassa syntyi 70&nbsp;lasta. Puolan vuoden 2011 väestönlaskennassa kunnan väestöstä 25,7&nbsp;prosenttia oli etnisiä saksalaisia, ja saksan kielellä onkin kunnassa virallisen avustavan kielen asema.

## Lähteet

## Aiheesta muualla

*
John Curtin

**John Curtin** (8. tammikuuta 1885 – 5. heinäkuuta 1945) oli australialainen poliitikko, joka toimi maansa 14. pääministerinä vuosina 1941–1945. Ennen pääministerikautta hän toimi Australian työväenpuolueen ja opposition johtajana.

Curtin syntyi Creswickissä, Victoriassa. Hänen isänsä oli John Curtin, joka oli maahanmuuttaja Irlannista, ja hänen äitinsä oli Kate Bourke.

Curtin vietti lapsuutensa Creswickissä, Melbournessa ja Macedonissa. Hän opiskeli julkisissa ja katolilaisen seurakunnan kouluissa. Koulun lopettamisen jälkeen 14-vuotiaana hän työskenteli *[[The Age]]* -lehdessä ja 18-vuotiaana hän aloitti Titan Manufacturing Companyssä, jossa hän työskenteli 8 vuotta.

Curtin liittyi Victorian sosialistipuolueeseen ja toimi Victorian osavaltion puutyöntekijöiden ammattiliiton sihteerinä vuosina 1911–1914. Vuonna 1916 hän oli vastustamassa William Morris Hughesin hallituksen yrityksiä ottaa käyttöön pakollinen asepalvelus. Hänet vangittiin lyhyeksi aikaa, koska hän kieltäytyi värväytymästä.

Curtin avioitui Elsie Needhamin kanssa vuonna 1917 ja he saivat kaksi lasta.

Curtin valittiin Australian parlamenttiin Fremantlesta vuonna 1928, mutta menetti paikan vuonna 1931. Curtin sai paikan takaisin vuonna 1934, ja vuonna 1935 hän korvasi James Scullinin opposition ja Australian työväenpuolueen johtajana.

Curtinista tuli pääministeri 7. lokakuuta 1941. Hän edisti sota-ajan kumppanuutta Yhdysvaltojen kanssa ja hyväksyi yhdysvaltalaisen kenraalin Douglas MacArthurin ohjaamaan Australian sotatoimia. Curtinin kiireinen työaikataulu sodan aikana aiheutti vahinkoa hänen terveydelleen, ja marraskuussa 1944 hän sai sydänkohtauksen palattuaan Lontoosta. Curtin kuoli virassaan 5. heinäkuuta 1945, vain vähän ennen toisen maailmansodan loppumista.

## Lähteet

## Aiheesta muualla
Jaska Oinonen

**Jaakko "Jaska" Oinonen** (s. 12. toukokuuta 1962) on suomalainen muusikko. Hänet tunnetaan punkyhtyeiden Sensuuri sekä Kohu-63 basistina. 

## Lähteet
Tamilisai Soundararajan

**Tamilisai Soundararajan** (s. 2. kesäkuuta 1961 Nagercoil) on intialainen poliitikko, joka on toiminut vuodesta 2019 alkaen Telanganan kuvernöörinä ja on 18. helmikuuta 2021 alkaen Puducherryn luutnanttikuvernööri. 

Ennen kuvernöörin virkaansa hän toimi Intian kansanpuolueen (BJP) Telanganan yksikön puheenjohtajana ja pääsihteerinä. Hän on koulutukseltaan lääkäri. Hän on työskennellyt televisiossa ja kääntänyt useita englanninkielisiä poliittisia ja lääketieteellisiä artikkeleita tamiliksi.

Soundararajan syntyi poliitikkosukuun. Hänen isänsä on kongressipuolueen Tamil Nadun yksikön entinen puheenjohtaja Kumari Ananthan. Opiskeluaikoinaan Madras Medical Collegessa hän osallistui opiskelijapolitiikkaan. Intian kansanpuolue valitsi hänet vuonna 1999 Etelä-Chennain piirikunnan lääkintäsihteeriksi. Osavaltiopääsihteeriksi hän yleni vuonna 2007 ja varapuheenjohtajaksi 2010. Hänestä tuli Telanganan BJP:n puheenjohtaja vuonna 2014, kunnes hän luopui tehtävästä tultuaan valituksi kuvernööriksi.

Poliittisen uransa aikana Soundararajan kohtasi runsaasti trolleja ja meemejä, jotka arvostelivat hänen ulkonäköään. Hän on vastannut sen johtuvan siitä, että kukaan ei pysty väittämään häntä korruptoituneeksi tai pilkkaamaan hänen koulutustaan. Hän oli ehdolla vuoden 2019 parlamenttivaaleissa Thoothukudin vaalipiiristä, mutta  hävisi Dravida Munnetra Kazhagam -puolueen Kanimozhille.

Soundararajanin aviomies P. Soundarajan on munuaissiirtoihin erikoistunut lääkäri. Heillä on tytär ja poika, jotka molemmat työskentelevät myös lääkäreinä.

## Lähteet
Perun–Bolivian liittovaltio

**Perun–Bolivian liittovaltio** oli lyhytikäinen maa Etelä-Amerikassa vuosina 1836–1839. Maa oli Etelä- ja Pohjois-Peruun jakautuneen Perun ja Bolivian välinen löyhä valtioliitto, jonka pääkaupunki sijaitsi Tacnassa. Liittovaltion perusti Bolivian presidentti Andrés de Santa Cruz, joka toimi sen ensimmäisenä ja viimeisenä valtionpäämiehenä, "Ylimpänä Suojelijana".

Perun–Bolivian liittovaltion olemassaoloa vastustivat sen naapurimaat Argentiina ja Chile, jotka näkivät sen mahdollisena sotilaallisena ja taloudellisena uhkana. Konfederaatiosota alkoi Argentiinan ja Chilen hyökättyä liittovaltioon pian sen perustamisen jälkeen. Argentiina lyötiin vuonna 1837, mutta Chilen joukoista ja perulaisista toisinajattelijoista koostunut armeija jatkoi sotaa ja voitti Yungayn taistelun vuonna 1839 tehden lopun liittovaltiosta. Perun uusi presidentti Agustín Gamarra julisti Perun–Bolivian liittovaltion virallisesti hajotetuksi 25. elokuuta 1839.
Elena Benítez

**Elena Benítez Morales** (s. 26. lokakuuta 1966 Pariisi) on espanjalainen taekwondoin ja moninkertainen arvokisamitalisti.

Benítez otteli alle 60 kg, alle 65 kg ja alle 67kg:n painoluokissa. Hän saavutti taekwondon kevytsarjassa (55–60 kg) Euroopan mestaruuskilpailujen pronssia vuosina 1986 (Seefeld) ja 1990 (Aarhus), välisarjassa (60–65 kg) hopeaa vuonna 1994 (Zagreb), kultaa vuosina 1996 (Helsinki) ja 1998 (Eindhoven) sekä hopeaa vuonna 2000 (Patra). MM-kilpailuissa Benítez otteli pronssia (1986, Seoul, kevytsarja), ja kultaa (1999, Edmonton, välisarja). Maailman cupin hän voitti vuosina 1994, 1996 ja 1997 sekä otteli pronssia vuonna 1998 (välisarja).  

Benítez edusti Espanjaa kolmissa olympialaisissa. Vuoden 1988 kesäolympialaisissa Soulissa Benítez sijoittui viidenneksi kevytsarjassa (55–60 kg). Vuoden 1988 kesäolympialaisissa Barcelonassa hän otteli kultaa välisarjassa (60–65 kg). Taekwondo oli näissä kisoissa näytöslajina. Vuoden 2000 kesäolympialaisissa Sydneyssä Benítez sijoittui yhdeksänneksi välisarjassa (60–65 kg).

## Lähteet
K. J. Mandelin

**Karl Johan Mandelin** (15. kesäkuuta 1869 – 22. lokakuuta 1919 Helsingin maalaiskunta) oli suomalainen faktori ja kirjapainonjohtaja, joka toimi vuosina 1906–1910 pilalehti *[[Velikulta|Velikullan]]* päätoimittajana. Hän kirjoitti lehteen nimimerkillä *Viksari*.

Mandelin työskenteli 21 vuotta faktorina Simeliuksen kirjapainossa Helsingissä, minkä jälkeen hän siirtyi *[[Päivälehti|Päivälehden]]* kirjapainon teknilliseksi johtajaksi. *Päivälehden* lakkauttamisen jälkeen perustettiin vuonna 1904 *[[Helsingin Sanomat|Helsingin Sanomia]]* varten Helsingin Uusi Kirjapaino Osakeyhtiö, jonka ensimmäisenä kirjapainonjohtajana Mandelin toimi. Sama kirjapaino painoi myös pilalehti *Velikultaa*, jonka päätoimittajaksi Mandelin tuli. Hänellä oli myös paljon luottamustehtäviä. Hän kuului muun muassa Graafillisen Teollisuuden Harjoittajain Liiton johtoon ja oli Suomen Kirjaltajain apuyhdistyksen puheenjohtaja.

Mandelin kuoli sydänhalvaukseen 50-vuotiaana kotonaan Helsingin maalaiskunnan Pukinmäessä, jossa hän kuului paikalliseen vapaapalokuntaan ja suojeluskuntaan.

## Lähteet